Rapport mill-Kummissjoni dwar l-implimentazzjoni tad-direttiva 79/409/KEE dwar il-konservazzjoni ta’ l-għasafar selvaġġi - Parti I - Rapport Kompost dwar il-Progress Globali Miksub - Aġġornament għall-1999-2001 /* KUMM/2006/0164 finali */





[pic] | KUMMISSJONI TAL-KOMUNITAJIET EWROPEJ | Brussel 12.4.2006 KUMM(2006) 164 finali RAPPORT MILL-KUMMISSJONI DWAR L-IMPLIMENTAZZJONI TAD-DIRETTIVA 79/409/KEE DWAR IL-KONSERVAZZJONI TA’ L-GĦASAFAR SELVAĠĠI Parti I Rapport Kompost dwar il-Progress Globali Miksub Aġġornament għall-1999-2001 WERREJ 1. Introduzzjoni 3 1.1. Sfond għal dan ir-rapport 3 1.2. Il-proċess ta’ rappurtaġġ stabbilit fid-Direttiva 3 1.3. L-istruttura ta’ dan ir-rapport 3 2. Id-Direttiva ta’ l-Għasafar 79/409/KEE 3 2.1. L-għanijiet tad-Direttiva 3 2.2. Id-dispożizzjonijiet ewlenin tad-Direttiva 4 2.2.1. Transpożizzjoni: Leġiżlazzjoni nazzjonali ġdida 4 2.2.2. Protezzjoni tal-ħabitats (Art. 3): Progress fid-deżinjazzjoni tas-siti 4 2.2.3. Protezzjoni tal-ħabitats (Art. 3 & 4): Miżuri meħuda fiż-ŻSPs 5 2.2.4. Protezzjoni tal-ħabitats (Art. 3 & 4): Miżuri meħuda barra ż-ŻSPs 5 2.2.5. Sistema ġenerali għall-protezzjoni ta’ l-għasafar (Art. 5) 6 2.2.6. L-awtorizzazzjoni għall-bejgħ, it-trasport u ż-żamma ta' l-għasafar (Art. 6) 6 2.2.7. L-esplojtazzjoni ta’ l-ispeċi (Art. 7): Il-Kaċċa 7 2.2.8. Mezzi pprojbiti (Art. 8) 7 2.2.9. Derogi (Art. 9) 7 2.2.10. Miżuri u dispożizzjonijiet oħra ta' appoġġ: riċerka (Art. 10) 8 2.2.11. L-introduzzjoni ta’ speċi mhux nattivi (Art 11) 8 2.2.12. L-għarfien tal-pubbliku u t-tiswir tal-kapaċità 9 3. Konklużjonijiet 9 1. INTRODUZZJONI 1.1. Sfond għal dan ir-rapport Id-Direttiva tal-Kunsill 79/409/KEE dwar il-konservazzjoni ta' għasafar selvaġġi, l-hekk imsejħa ‘Id-Direttiva ta’ l-Għasafar’, adottata f’April ta’ l-1979 kienet l-ewwel liġi ta’ l-UE mfassla sabiex tiffoka fuq il-preżervazzjoni ta’ l-ispeċi ta’ l-għasafar fl-Unjoni Ewropea. Hi tindentifika 181 speċi u sub-speċi fil-perikolu li għandhom jingħataw attenzjoni speċjali. L-Istati Membri huma responsabbli milli jiddeżinjaw Żoni Speċjali ta' Protezzjoni (ŻSPs), u b’mod partikolari għall-konservazzjoni ta’ l-għasafar migratorji, li huma patrimonju naturali komuni taċ-ċittadini Ewropej kollha. 1.2. Il-proċess ta’ rappurtaġġ stabbilit fid-Direttiva Dan ir-rapport tfassal fuq il-bażi ta’ l-informazzjoni provduta fir-rapporti triannwali nazzjonali ta’ l-Istati Membri skond l-Artikolu 12 tad-Direttiva. Hu jkopri l-isforzi ta’ implimentazzjoni waqt il-perjodu ta’ rappurtaġġ 1999 - 2001. Dan ir-rapport huwa ristrett għal bidliet sinifikanti meta mqabbel mas-sitwazzjoni ta’ qabel, kif deskritt fid-dokument "Id-Rapport dwar l-applikazzjoni tad-Direttiva 79/409/KEE dwar il-konservazzjoni ta’ l-għasafar selvaġġi: Aġġornament għall-1996-1998". 1.3. L-istruttura ta’ dan ir-rapport Dan ir-rapport huwa ppreżentat f’żewġ partijiet, il-Parti I tipprevedi għall-UE15 sommarju tal-progress miksub, b'mod partikolari fir-rigward ta' l-għanijiet u d-dispożizzjonijiet ewlenin tad-Direttiva, li dwarhom saret deskrizzjoni qasira. Il-Parti II fiha sommarju tar-rapporti nazzjonali ta’ l-isforzi ta’ implimentazzjoni ta’ l-Istati Membri matul il-perjodu 1999-2001, kif meħtieġ mill-Artikolu 12 tad-Direttiva. Il-PARTI II tar-rapport li tkopri l-informazzjoni fornuta mill-Istati Membri ġiet ivverifikata mill-Istati Membri skond l-artikolu 12 § 2. 2. ID-DIRETTIVA TA’ L-GħASAFAR 79/409/KEE 2.1. L-għanijiet tad-Direttiva L-għan ewlieni tad-Direttiva ta’ l-Għasafar[1], huwa l-konservazzjoni fuq medda ta’ tul ta’ żmien ta’ l-ispeċi selvaġġi kollha fl-Unjoni Ewropea. Għall-UE-15, hi tidentifika lista ta’ 181 speċi u sub-speċi fil-perikolu li jinħtieġu attenzjoni speċjali (Anness I). L-Istati Membri huma responsabbli milli jiddeżinjaw Żoni Speċjali ta' Protezzjoni (ŻSP), u b’mod partikolari milli jikkonservaw l-għasafar migratorji, li huma patrimonju naturali komuni taċ-ċittadini Ewropej kollha. 2.2. Id-dispożizzjonijiet ewlenin tad-Direttiva Id-Direttiva ta’ l-Għasafar tistabbilixxi, skond l-Artikolu 1, sistema ġenerali għall-protezzjoni ta’ l-ispeċi kollha ta’ l-għasafar li jinsabu naturalment fi stat selvaġġ fit-Territorju Ewropew ta’ l-Istati Membri li huwa kopert mit-Trattat (minbarra Greenland). L-għan ta’ din id-Direttiva huwa li tipproteġi u tiġġestixxi dawn l-ispeċi u biex tirregola l-kaċċa u l-insib ta’ l-istess speċi. Hi tikkonċerna l-għasafar selvaġġi kif ukoll il-bajd, il-bejtiet u l-ħabitats tagħhom. L-Artikolu 2 jistabbilixxi l-għan ta’ protezzjoni għal dawn l-ispeċi kollha u jorbot dan l-għan mal-ħtiġijiet ekoloġiċi tagħhom, u l-ħtiġijiet xjentifiċi, kulturali, rikreazzjonali u ekonomiċi tal-pubbliku inġenerali. Id-Direttiva tiffoka fuq żewġ temi ewlenin: il-protezzjoni tal-ħabitats kif meħtieġ mill-Artikoli 3 u 4 u l-kaċċa, l-insib, il-qtil u l-bejgħ kif rregolat mill-Artikoli 5 sa 9. L-Artikolu 10 jipprova jinkoraġġixxi l-iżvilupp tar-riċerka fil-protezzjoni ta’ l-għasafar selvaġġi mill-Istati Membri. L-Artikolu 11 jipprevedi li l-Istati Membri għandhom jiżguraw li kwalunkwe introduzzjoni ta’ speċi mhux nattiva għall-post ma tagħmilx ħsara lill-flora u lill-fawna lokali. L-Artikolu 12 jeħtieġ li l-Istati Membri jressqu rapport lill-Kummissjoni dwar l-implimentazzjoni tad-dispożizzjonijiet nazzjonali introdotti skond id-Direttiva. Miżuri li ttieħdu skond id-Direttiva m’għandhomx iwasslu għal deterjorament fis-sitwazzjoni dwar il-konservazzjoni ta’ l-ispeċi ta’ għasafar li naturalment jinsabu fi stat selvaġġ fit-territorju Ewropew ta’ l-Istati Membri (Artikolu 13) u l-Istati Membri jistgħu jintroduċu miżuri protettivi aktar stretti minn dawk previsti skond id-Direttiva (Artikolu 14). L-Artikoli 15 sa 19 huma Artikoli ta’ proċedura li jipprevedu b’mod partikolari t-twaqqif ta’ kumitat ta’ konsulenza biex tiġi adattata d-Direttiva għall-progress tekniku u xjentifiku sabiex isiru possibbli kwalunkwe bidliet, jistabbilixxu l-proċeduri u jiffissaw id-dati tar-rappurtaġġ. 2.2.1. Transpożizzjoni: Leġiżlazzjoni nazzjonali ġdida | Rekwiżiti legali | L-Istati Membri kellhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sa l-1981. It-testi tad-dispożizzjonijiet ewlenin tal-liġi nazzjonali għandhom jiġu kkomunikati lill-Kummissjoni. | Sommarju UE-15 | Ma kien hemm l-ebda tibdiliet kbar fil-leġiżlazzjoni waqt il-perjodu, għalkemm il-biċċa l-kbira ta’ l-Istati Membri irraportaw xi bidliet. F’ħafna każi, dawn għandhom x’jaqsmu mal-leġiżlazzjoni sekondarja dwar kundizzjonijiet speċifiċi għal kaċċa, evalwazzjoni ta' l-impatt, u t-trobbija ta' l-għasafar. Fir-Renju Unit, permezz ta’ tibdil fil-leġiżlazzjoni ssaħħew il-poteri ta’ eżekuzzjoni u l-penali applikabbli għall-attivitajiet illegali . | 2.2.2. Protezzjoni tal-ħabitats (Art. 3): Progress fid-deżinjazzjoni tas-siti | Rekwiżiti legali | L-Artikoli 3 u 4 jeħtieġu li l-Istati Membri jippreżervaw, iżommu jew jistabbilixxu mill-ġdid diversità suffiċjenti u żona tal-ħabitats. B’mod partikolari, l-Artikolu 4 jispeċifika li t-territorji l-aktar adatti fin-numru u d-daqs se jiġu kklassifikati bħala Żoni Speċjali ta’ Protezzjoni (ŻSP). | Sommarju UE-15 | Il-biċċa l-kbira ta’ l-Istati Membri żiedu ŻSPs ġodda mal-listi nazzjonali tagħhom, u/jew jestendu ż-żona taż-ŻPSs eżistenti. F’ċerti każi, fil-listi nazzjonali taż-ŻSPs saru żidiet sinifikanti (per eżempju fl-Italja, fl-Olanda, fil-Portugal, fi Spagna u fl-Iżvezja) Il-Belġju biss irrapporta tneħħija ta’ żona, li kien hemm kumpens għaliha iktar tard f’reġjuni oħra. Madankollu, il-Finlandja naqqset għadd ta’ ŻSPs fid-daqs. Il-Belġju u l-Irlanda qed jikkunsidraw il-klassifikazzjoni jew l-estensjoni taż-ŻSPs fil-baħar jew fl-ixtut. Ir-Renju Unit ikkonkluda reviżjoni ddettaljata taż-ŻSPs, iżda r-riżultati ta' dik ir-reviżjoni mhumiex ddettaljati. | 2.2.3. Protezzjoni tal-ħabitats (Art. 3 & 4): Miżuri meħuda fiż-ŻSPs | Rekwiżiti legali | L-Artikolu 3 jesprimi l-ħtieġa li jiġu ppreżervati, miżmuma u rkuprati dawk il-ħabitats ta’ l-għasafar ta’ diversità jew erja suffiċjenti. Dan jipprevedi strateġija bbażata fuq żewġ linji ta' azzjoni: i) li jinħolqu żoni protetti u mmaniġġjati, u ii) jerġgħu jiġu stabbiliti u jittejbu l-ħabitats. L-Artikolu 4 jiddeskrivi l-passi protettivi li għandhom jittieħdu biex jiġi żgurat li l-ħabitats ikunu adattati għal għadd ta' speċi vulnerabbli elenkati fl-Anness I u għall-ispeċi migratorji. Bħall-Artikolu 3 huwa jistrieħ fuq il-miżuri li ttieħdu fit-territorju kollu kif ukoll fin-netwerk taż-żoni protetti. | Sommarju ta’ l-UE-15 | Il-proġetti LIFE kellhom rwol sinifikattiv f'xi Stati Membri, partikolarment fir-rigward tal-Finlandja. Il-miżuri jinkludu skemi ġestjonali u agro-ambjentali (il-Ġermanja, Spanja, il-Finlandja, l-Olanda u r-Renju Unit), u l-akkwist ta’ l-art (il-Portugall). Bosta Stati Membri diġà għandhom pjanijiet ta' ġestjoni (l-Italja, il-Portugall), għalkemm mhux b’mod komprensiv (l-Olanda). Il-Finlandja biss tenfasizza r-rwol tal-pjanijiet ta' restawr. | 2.2.4. Protezzjoni tal-ħabitats (Art. 3 & 4): Miżuri meħuda barra ż-ŻSPs | Rekwiżiti legali | L-Artikolu 3 jesprimi l-ħtieġa li jiġu ppreżervati, miżmuma u rkuprati dawk l-ħabitats ta’ l-għasafar ta’ diversità jew erja suffiċjenti. Dan jipprevedi strateġija bbażata fuq żewġ linji ta' azzjoni: i) li jinħolqu żoni protetti u mmaniġġjati, u ii) jerġgħu jiġu stabbiliti u jittejbu l-ħabitats. L-Artikolu 4 jiddeskrivi l-passi protettivi li għandhom jittieħdu biex jiġi żgurat li l-ħabitats huma adattati għal għadd ta' speċi vulnerabbli elenkati fl-Anness I u għall-ispeċi migratorji. Bħall-Artikolu 3 huwa jistrieħ fuq il-miżuri li ttieħdu fit-territorju kollu kif ukoll fin-netwerk taż-żoni protetti. | Sommarju ta’ l-UE-15 | Il-biċċa l-kbira tal-pajjiżi jirrikorru għal miżuri kontrattwali u agro-ambjentali (Il-Belġju, l-Awstrija, il-Ġermanja, l-Irlanda, l-Italja, l-Olanda, il-Portugall, Spanja, l-Iżvezja, ir-Renju Unit). Dawn u inizjattivi oħra għandhom bħala l-għan tagħhom il-ġestjoni u r-restawr ta’ ħabitats diversi eż. mergħat, medda art ta’ moxa mistagħdra, art mimlija ħaxix għall-mergħa, xagħri, artijiet mistagħdra, u art bis-siġar indiġeni. F’ċerti każi huma immirati ukoll il-fatturi tal-pajsaġġ. Ix-xiri ta’ l-art jintuża f’xi każi, speċjalment għall-art mtajna. | 2.2.5. Sistema ġenerali għall-protezzjoni ta’ l-għasafar (Art. 5) | Rekwiżiti legali | L-Artikolu 5 jistabbilixxi sistema ġenerali ta’ protezzjoni billi jipprojbixxi l-qtil jew l-insib li jsir apposta, il-qerda jew il-ħsara apposta tal-bejtiet u l-bajd, it-teħid u ż-żamma tal-bajd, it-tfixkil apposta ta’ l-għasafar partikolarment waqt il-perjodu ta’ tgħammir u t-trobbija taż-żgħar, u ż-żamma tal-kampjun ta’ l-ispeċi li mhijiex permessa l-kaċċa fuqhom. | Sommarju ta’ l-UE-15 | Fl-Awstrija, il-Finlandja, l-Italja, l-Iżvezja, l-Olanda, r-Renju Unit u Spanja, il-pjanijiet jew l-istrateġiji ta’ ġestjoni huma fis-seħħ, iżda f’ħafna mill-każi dan huwa minnu biss għal numru limitat ta’speċi. Ir-rapport tar-Renju Unit jirreferi għall-iżjed pjanijiet ta’ azzjoni - 26, u jagħti dettalji ta’ sforzi oħra ta’ konservazzjoni mmirati għal 6 speċi. Spanja stabbiliet strateġiji ta' ġestjoni għal żewġ speċi biss iżda waqqfet numru ta’ gruppi ta’ ħidma biex jindirizzaw l-ispeċi u kwistjonijiet relatati. F’bosta pajjiżi (il-Belġju, id-Danimarka, Franza, il-Ġermanja, l-Irlanda u l-Iżvezja), ġiet rafforzata l-leġiżlazzjoni, sabiex testendi l-livell ta’ protezzjoni offrut kontra l-insib, id-disturb, il-qerda u l-ġbir tal-bajd intenzjonat, eċċ. Fl-Irlanda, issa huma meħtieġa l-liċenzji għall-attivitajiet addizzjonali li għandhom jillimitaw r-riskju ta’ disturbi. Il-proġetti LIFE jissemmew biss fil-każ tar-Renju Unit u tal-Portugall. | 2.2.6. L-awtorizzazzjoni għall-bejgħ, it-trasport u ż-żamma ta' l-għasafar (Art. 6) | Rekwiżiti legali | L-Artikolu 6 jipprojbixxi l-bejgħ, it-trasport għal bejgħ u ż-żamma għall-bejgħ ta’ għasafar ħajjin jew mejtin jew kwalunkwe partijiet ta’ għasafar ta’ l-ispeċi koperti mid-Direttiva, inklużi dawk li jistgħu jiġu kkaċċjati jew minsuba, minbarra dawk elenkati fl-Anness III (1). Jekk Stat Membru jixtieq jawtorizza attivitajiet bħal dawn għall-ispeċi elenkati fl-Anness III (2), waqt li jsiru dispożizzjonijiet għal ċerti restrizzjonijiet u sakemm l-għasfur inqatel legalment, għandu l-ewwel jikkonsulta lill-Kummissjoni. | Sommarju ta’ l-UE-15 | Fir-rapport tiegħu r-Renju Unit jagħti dettalji tal-livell ta’ spezzjonijiet u l-prosekuzzjonijiet li rnexxew f’każijiet ta’ għasafar miżmuma illegalment. Barra minn dan, l-Irlanda, l-Italja, il-Belġju u l-Awstrija biss irrapportaw dwar il-kwistjoni tal-bejgħ u ż-żamma ta’ l-għasafar. | 2.2.7. L-esplojtazzjoni ta’ l-ispeċi (Art. 7): Il-Kaċċa | Rekwiżiti legali | L-Artikolu 7 jawtorizza l-kaċċa inkluża l-kaċċa tal-falkuni, li tillimita l-esplojtazzjoni għall-ispeċi elenkati fl-Anness II. Il-kaċċa għandha ssir f’konformità mal-miżuri nazzjonali fis-seħħ u mal-prinċipji ta' l-użu għaqli u l-kontroll ekoloġikament ibbilanċjat ta' l-ispeċi ta' l-għasafar. Il-kaċċa m’għandiex tipperikola l-miżuri ta’ konservazzjoni xi mkien ieħor (kompatibbli ma’ l-Art. 2), u hija ristretta waqt il-perjodi kritiċi taċ-ċiklu tal-ħajja ta' l-ispeċi (p.eż. il-perjodu tar-riproduzzjoni). | Sommarju ta’ l-UE-15 | Ġew introdotti xi bidliet għal-leġiżlazzjoni tal-kaċċa nazzjonali u reġjonali (id-Danimarka, Franza, il-Finlandja, il-Greċja, il-Portugall, Spanja, l-Iżvezja, ir-Renju Unit – l-Iskozja). F’bosta każi (p.eż. il-Belġju – ir-Reġjun Fjamming, l-Italja, l-Irlanda, il-Greċja), il-kaċċa hija rregolata fuq bażi annwali, għalkemm mhux evidenti fuq liema bażi jinħarġu dawn il-permessi u jekk dawn jirrispettawx bis-sħiħ id-Direttiva. | 2.2.8. Mezzi pprojbiti (Art. 8) | Rekwiżiti legali | Kull mezz ta’ nsib u qtil ta’ għasafar fuq skala kbira u mhux selettiv huwa pprojbit. | Sommarju ta’ l-UE-15 | Il-biċċa l-kbira ta’ l-Istati Membri jirrapportaw dwar is-sitwazzjoni legali fir-rigward ta' metodi ta' nsib jew qtil, b’uħud minnhom sempliċement jirreferu għat-test legali mingħajr ma jispeċifikaw il-kontenut. L-ebda minn dawn il-pajjiżi ma jindikaw jekk hemmx problemi bl-implimentazzjoni prattika tal-leġiżlazzjoni. | 2.2.9. Derogi (Art. 9) | Rekwiżiti legali | L-Artikolu 9 jipprevdi il-possibilità ta’ derogi mill-Artikoli dwar l-esplojtazzjoni fejn ma jkunx hemm soluzzjoni sodisfaċenti oħra. Id-derogi huma possibbli i) fl-interess tas-saħħa u s-sikurezza tal-pubbliku, fl-interess tas-sikurezza ta’ l-arja, għall-prevenzjoni mill-ħsara serja lill-uċuh ta' l-art, il-bhejjem, il-foresti, il-pixkeriji u l-ilma, u għall-protezzjoni tal-flora u l-fawna; ii) għall-għan ta’ riċerka u tagħlim, tal-popolazzjoni mill-ġdid, ta’ introduzzjoni miil-ġdid u għat-tgħammir meħtieġ għal dawn l-għanijiet; iii) biex jippermettu, taħt kondizzjonijiet ta' sorveljanza stretta u fuq bażi selettiva, il-qabda, iż-żamma jew l-użi oħra meqjusa ta' ċerti għasafar f'numri żgħar. L-Istati Membri għandhom jipprovdu ċerta informazzjoni lill-Kummissjoni u jibgħatu rapport annwali dwar l-implimentazzjoni ta’ dan l-Artikolu. Fuq il-bażi ta’ din l-informazzjoni l-Kummissjoni għandha tiżgura li l-konsegwenzi ta’ dawn id-derogi ma jkunux inkompatibbli mad-Direttiva. | Sommarju ta’ l-UE-15 | Id-derogi jingħataw għal varjetà ta’ raġunijiet, inkluż li jiġi evitat l-ħsara lill-uċuh ta’ l-art, il-kontroll tal-mard, is-sigurtà ta’ l-ajru, l-impatti negattivi mill-ispeċi li ma twieldux fil-post, l-edukazzjoni u x-xjenza. Fil-Finlandja ngħataw 121 deroga, l-iktar għar-riċerka u għat-tagħlim. Ukoll, kien hemm ċikonja li nqabbdet u nżammet ġewwa żù (il-Finlandja). Il-kormorant jissemma f'xi rapporti nazzjonali (l-Awstrija, Franza u l-Irlanda). Id-derogi immedjatament notevoli jikkonċernaw 7 speċi fl-Italja, u jaffettwaw 80,000 għasfur. L-Iżvezja biss tirreferi għall-ħtieġa li d-derogi ikunu kompatibbli ma’ l-istatus favorevoli ta' konservazzjoni. | 2.2.10. Miżuri u dispożizzjonijiet oħra ta' appoġġ: riċerka (Art. 10) | Rekwiżiti legali | L-Artikolu 10 jirrikjedi li l-Istati Membri jwettqu xogħol ta’ riċerka għall-protezzjoni, il-ġestjoni u l-esplojtazzjoni ta' popolazzjonijiet ta' l-għasafar. Il-prioritajiet għal dan huma stabbiliti fl-Anness V tad-Direttiva. | Sommarju ta’ l-UE-15 | Il-lista ta’ proġetti ta’ riċerka huma twal u varjati. L-iktar li huma elenkati huma ċ-ċensijiet ta’ l-għasafar tat-tgħammir, l-għadd ta' l-għasafar ta' l-ilma, l-iskemi biex jittlibbsu ċ-ċrieki fuq l-għasafar, ir-riċerka dwar ir-rekwiżiti/l-għażla tal-ħabitat, id-distribuzzjoni u l-inventarji ta’ l-għasafar, u r-riċerka dwar il-programmi ta’ monitoraġġ u ġestjoni. | 2.2.11. L-introduzzjoni ta’ speċi mhux nattivi (Art 11) | Rekwiżiti legali | Skond l-Artikolu 11, l-Istati Membri għandhom jikkonsultaw lill-Kummissjoni fuq kwalunkwe introduzzjoni ta’ speċi li ma jinsabux fi stat selvaġġ b’mod naturali. L-introduzzjoni tista’ ssir biss jekk ma tkunx ta’ ħsara lill-flora u lill-fawna lokali. | Sommarju ta’ l-UE-15 | M’huma rrapportati l-ebda introduzzjonijiet ġodda. Il-papra Ruddy tinsab ta’ spiss fir-rapporti nazzjonali, bħala speċi mhux endemika (l-Irlanda, Spanja, l-Iżvezja u r-Renju Unit). Fi Spanja, il-miżuri ta’ kontroll jidhru li kienu effettivi għax ma raw l-ebda ibridi għal żmien ta’ ’l fuq minn sena; fl-Iżvezja u l-Irlanda l-kaċċa hija mezz biex jiġu kkontrollati n-numri; fir-Renju Unit, qed issir prova ta’ kontroll limitat biex tistabbilixxi jekk jaqbilx li l-ispeċi tinqered għal kollox. Numru ta’ speċi oħra qed jikkawżaw xi tħassib, speċjalment il-wiżż fir-Renju Unit u l-Irlanda. Hemm fis-seħħ skemi ta' monitoraġġ għall-ispeċi mhux endemiċi fl-Italja (100 speċi mhux endemiċi) u r-Renju Unit (introduċa speċi b’popolazzjonijiet żgħar ta’ tgħammir);ibridi u għasafar ta’ l-ilma li mhumiex endemiċi u li ma jgħammrux). | 2.2.12. L-għarfien tal-pubbliku u t-tiswir tal-kapaċità | Rekwiżiti legali | Xejn | Sommarju ta’ l-UE-15 | Atlas ta’ l-għasafar, materjali għat-taħriġ u t-tagħlim, fuljetti, konferenzi, help desks, dokumenti nazzjonali ta’ referenza, eċċ. | 3. KONKLUżJONIJIET L-għan ta’ dan ir-rapport huwa li jagħti appoġġ lill-evalwazzjoni tal-progress tal-Komunità fl-implimentazzjoni tad-Direttiva ta’ l-għasafar, b’informazzjoni mill-Istati Membri dwar l-implimentazzjoni tad-dispożizzjonijiet nazzjonali meħuda skond id-Direttiva. Dan, flimkien ma’ informazzjoni dwar l-istatus u t-tendenzi tal-popolazzjonijiet ta’ l-għasafar u l-ħabitats, il-pressjonijiet, l-impatti, l-kawżi u l-impatti soċjo-ekonomiċi marbuta magħhom, taw kontribut għal evalwazzjoni ta’ l-effikaċja tad-Direttiva[2]. Illum, ġew ikklassifikati ’l fuq minn 3,000 ŻSP, li jkopru kważi 8% tat-territorju terrestri ta' l-UE kif ukoll żona ta' baħar addizzjonali sinifikanti ta’ ’l fuq minn 2.7 miljun ettaru. Erba’ pajjiżi biss (il-Belġju, id-Danimarka, il-Lussemburgu u l-Olanda) lestew il-biċċa l-kbira tal-kontribuzzjoni tagħhom lin-netwerk taż-ŻSP. Barra minn hekk, il-persentaġġ tat-territorju nazzjonali ddeżinjat bħala ŻSP ivarja ħafna minn inqas minn 2% fi Franza sa ’l fuq minn 15% fi Spanja. Il-ġestjoni ta’ protezzjoni u konservazzjoni ta’ dawn il-postijiet, speċjalment l-artijiet mistgħadra, flimkien ma' l-iżvilupp tal-pjanijiet ta’ azzjoni ta' l-ispeċi, irriżultat fl-irkupru ta’ ċerti speċi li kienu mhedda serjement. Iżda l-azzjoni tvarja minn pajjjiż għal ieħor, u xi postijiet importanti għadhom mhumiex protetti. Għad hemm xi kontroversji u konfrontazzjonijiet dwar il-kompatibilità tar-reġimi u prassi tal-kaċċa f’xi Stati Membri mad-Direttiva. F’ċerti pajjiżi, speċjalment Franza, Spanja u l-Italja, il-kunflitti ilhom sejrin żmien twil, u din is-sitwazzjoni tat lok għal tilwim fit-tul dwar is-suġġett. Il-kontroversji dwar il-kaċċa qajmu l-ħtieġa għal ftehim aħjar u reċiproku tad-dispożizzjonijet tad-direttiva fuq bosta livelli u iktar djalogu ma dawk li għandhom x’jaqsmu mal-kaċċa. Bħala konklużjoni, jinħtieġu sforzi aċċelerati biex id-Direttiva tkun tista’ tissodisfa l-għan tagħha li tippreżerva l-ispeċi ta’ l-għasafar selvaġġi ta’ l-Ewropa, u biex tiżgura li d-Direttiva tikkontribwixxi b’mod xieraq għall-għan ta' l-UE li jitwaqqaf it-telf tal-bijodiversità sa l-2010, kif maqbul fil-Kunsill Ewropew ta’ Göteborg u kif ġie mfassal fis-Sitt Programm ta’ Azzjoni dwar l-Ambjent (Deċiżjoni 1600/2002). [1] Id-Direttiva 79/409/KEE (ĠU L 103, 25/04/1979) kif emendata mid-Direttiva 81/854/KEE (ĠU L 319, 07/11/1981, p. 3), id-Direttiva 85/411/KEE (ĠU L 233, 30/08/1985, p. 33), id-Direttiva 86/122/KEE (ĠU L 100, 16/04/1986, p. 22), id-Direttiva 91/244/KEE (ĠU L 115, 08/05/1991, p. 41), id-Direttiva 94/24/KEE (ĠU L 164, 30/06/1991, p. 9) u l-atti li jirrigwardaw l-adeżjoni tal-GrKEEe, Spanja, il-Portugall, l-Awstrija, l-Iżvezja u l-Finlandja (ĠU L 302, 15.11.1985, p. 221 & ĠU L 291, 19.11.1979, p. 17). [2] “25 sena tad-Direttiva dwar l-Għasafar: L-Isfidi għal 25 pajjiż”, DG rapport dwar l-Ambjent, Ottubru 2004